ජෝසුන්හි ජොංජොං රජ

ජොසොන්හි ජොංජොං (ජූලි 18, 1357 – ඔක්තෝබර් 15, 1419) හෙවත් උපන් නාමය යි බං-ග්වා, වෙනස් කළ නාමය යි ග්යොං යනු කොරියාවේ ජොසොන් (හෙවත් චෝසුන්) රාජවංශයේ (1399–1400) දෙවන පාලකයායි. ඔහු මෙම රාජවංශයේ පළමු රජු වූ ජොසොන්හි තේජෝගේ දෙවන පුත්‍රයායි.

1357දී යි බං-ග්වා යන නාමයෙන් උපන් මොහු, දූරදර්ශී, ආචාරශීලී, අභීත සහ දක්ෂ යුධ නායකයෙකි. බිඳවැටෙමින් පැවති ගෝර්යෝ රාජවංශයේ අවසාන කාලයේ ජොංජොං සිය පියා වූ යි සොං-ග්යේ අනුගමනය කරමින්, ඔහු වෙනුවෙන් යුධ වැදුණේ ය. 1392දී ඔහුගේ පියා රජු බවට පත්වීමත් සමග ඔහු කුමරෙකු බවට පත් විය.

තේජෝ රජුට භාර්යාවන් දෙදෙනකු සිටියේ ය.—ඉන් පළමුවැන්නිය, තේජෝ සිහසුනට පත්වීමට පෙර ජොංජොං ඇතුළු පුත්‍රයින් සයදෙනකු බිහිකර තිබිණි. තේජෝට සිය දෙවන බිසවට දාව පුතුන් දෙදෙනකු විය. රජු ප්‍රිය කළේ දෙවන බිසවගේ බාලම පුත්‍රයාටයි. ප්‍රධාන අමාත්‍ය ජොං දෝජොන් ද ඔහුව අනුප්‍රාප්තිකයා බවට පත්කිරීමට අනුබල දුන්නේ ය. මෙය සෙසු කුමාරවරුන්ගේ පිළිකුලට භාජනය විය. 1398දී, තේජෝ රජුගේ පස්වන පුත් යි බං-වොන් (පසුව ජොසොන්හි තේජොං රජු බවට පත් වූ) යුධ නිලධාරීන් සමග එක් වී කුමන්ත්‍රණය කර ඔහුගේ සොයුරන් දෙදෙනාථ ප්‍රධාන අමාත්‍ය ජොං සහ ඔහුගේ බොහෝ පාක්ෂිකයන් ඝාතනය කළේ ය. මුලින් යි බං-වොන් තමන්ට සිහසුනට ආශාවක් නොමැති බව පෙන්වන්නට උත්සාහ ගනිමින්, සිය වැඩිමහල් සොයුරා වූ ජොංජොංව (එවිට වැඩිමහල්ම පුත්‍රයා වූ) කිරුළහිමි කුමරු ලෙස පත්කිරීමට යොමු කළේ ය. අප්‍රසාදයට පත් තේජෝ රජු සිහසුන අත්හැරි අතර, ඊළඟ අවුරුද්දේ එනම් 1399දී ජොංජොං රජු බවට පත් විය. එම වර්ෂයේම, ඔහු විසින් අගනුවර නැවත පැරණි ගෝර්යෝ අගනුවර වූ ගේග්යොං වෙත ගෙනගියේ ය.

1400දී, යි බං-වොන් සහ ඔහුගේ වැඩිමහල් සොහොයුරකු වූ යි බං-ගන් අතර ආරවල් ඇති විය. යි බං-වොන්ගේ සේනාව, බං-ගන්ගේ සේනාවට පහර දී පරාජය කොට, බං-ගන් සහ ඔහුගේ පවුල පිටුවහල් කළේ ය. බං-වොන්ට එරෙහිව සටන් කිරීමට බං-ගන්ව පෙළඹවූ බක් බෝ සෙන්පතියාට දඬුවම් ලබාදිණි. රාජධානියේ ක්‍රියාකාරී රජු සිය බාල සොයුරු බං-වොන් බව වටහාගත් ජොංජොං රජු ඔහුව කිරුළහිමි කුමරු තනතුරට පත්කළ අතර, ඉන් දින කිහිපයකට පසු ජොංජොං රජු ස්වෙච්ඡාවෙන්ම සිහසුන අත්හැරී ය.

සිය රාජ්‍ය සමය පුරා රජපවුලේ රුධිර වැගිරීම් සිදු වුව ද, ජොංජොං කාර්යශූර, ඥානවන්ත පාලකයෙකු ලෙස සැලකේ. කිරුළහිමි බං-වොන් කුමරුගේ උපදේශය මත ඔහු සියලු පෞද්ගලික සේනා තහනම් කළේ ය. 1419දී ජොංජොං මියගිය අතර, ඔහුගේ දේහය කේසොං අසල භූමදානය කරන ලදී.

පෙළපත

පූර්වජයන්

</center>

පවුල

පියා: ජොසොන්හි තේජෝ (태조)
මව: අන්බ්යොන් හන් වංශයේ ෂින්’උයි අගබිසව (신의왕후 한씨, චන්ද්‍ර දිනය සැප්තැම්බර් 1337-ඔක්තෝබර් 21, 1391)
බිසෝවරුන් සහ ඔවුන්ගේ දරුවන්:
 ග්යොංජු කිම් වංශයේ ජොං’අන් අගබිසව(정안왕후 김씨, ජනවාරි 22, 1355 – අගෝස්තු 2, 1412) - දරුවන් නැත
 චුංජු ජි වංශයේ සොං-බින් (성빈 지씨, දින නොදනී)
 යි හු-සේං, දොක්චොන්-ගුන් කුමරු (이후생 덕천군, 1397–1465), 10වන පුත්‍රයා
 යි මල්-සේං, දොප්යොං-ගුන් කුමරු (이말생 도평군, 1402-1439), 12වන පුත්‍රයා
 චුංජු ජි වංශයේ සුක්-උයි (숙의 지씨)
 යි වොන්-සෙං, උයිප්යොං-ගුන් කුමරු (이원생 의평군, ?–1461), 3වන පුත්‍රයා
 යි මු-සෙං, සොන්සොං-ගුන් කුමරු (이무생 선성군, දින නොදනී), 4වන පුත්‍රයා 
 යි හෝ-සෙං, ඉම්සොං-ගුන් කුමරු (이호생 임성군, දින නොදනී), 5වන පුත්‍රයා<ref name="adoption">ඔහුගේ බිරිඳ වූ ලී ආර්යාවට (군부인 이씨) දරුවන් නොසිටි හෙයින්, ඔහු සිය බාලම අර්ධ සොයුරු සොක්බෝ-ගුන්''' කුමරුගේ 3වන පුත් යි ගුම්-සොන් හදාගත් අතර, ඔහු පසුව ගොක්සොං-ගුන් කුමරු (이금손 곡성군) බවට පත් විය.</ref>
 හම්’යං කුමරියසේජොංගේ ක්‍රමයට අනුව ඇගේ නිල නාමය "හම්’යං කුමරිය" (함양군주) යන්නයි. (함양옹주, දින නොදනී), 1වන දියණිය
 හෙංජු කි වංශයේ කි ජා-ජේ, සුක්-උයි (숙의 기자재, ?–1457)
 යි ගුන්-සේං, සුන්ප්යොං-ගුන් කුමරු (이군생 순평군, ?–1456), 6වන පුත්‍රයා
 යි උයි-සේං, ග්‍යුම්ප්යොං-ගුන් කුමරු (이의생 금평군, ?–1435), 7වන පුත්‍රයා
 යි යුං-සෙං, ජොංසොක්-ගුන් කුමරු (이융생 정석군, 1409-1464), 8වන පුත්‍රයා
 යි සොන්-සෙං, මුරිම්-ගුන් කුමරු (이선생 무림군, 1410-1474), 9වන පුත්‍රයා
 සුක්ෂින් කුමරිය (숙신옹주, 1401-1486), 2වන දියණිය
 ගෝසොං කුමරියසේජොංගේ ක්‍රමය අනුව ඇගේ අනුරූප නාමය "ගෝසොං කුමරිය" (고성군주) වේ. (고성옹주, දින නොදනී), 4වන දියණිය
 සං'වොන් කුමරියසේජොංගේ ක්‍රමය අනුව ඇගේ අනුරූප නාමය "සං’වොන් කුමරිය" (상원군주) යන්නයි. (상원옹주, දින නොදනී), 5වන දියණිය
 ජොන්සන් කුමරියසේජොං ක්‍රමය අනුව ඇගේ අනුරූප නාමය "අන්සොං කුමරිය" (안성군주) යන්නයි. (전산옹주, දින නොදනී), 6වන දියණිය
 මුන් වංශයේ සුක්-උයි (숙의 문씨)
 යි ග්වයි-සෙං, ජොං’උයි-ගුන් කුමරු (이귀생 종의군, 1393–1451), 10වන පුත්‍රයා
 ලී වංශයේ සුක්-උයි (숙의 이씨)
 යි ජොං-සෙං, ජින්නම්-ගුන් කුමරු (이종생 진남군, 1406–1470), 11වන පුත්‍රයා
 හේප්යොං යූන් වංශයේ සුක්-උයි (숙의 윤씨, චන්ද්‍ර දිනය ජනවාරි 1368-චන්ද්‍ර දිනය ඔක්තෝබර් 1417)
 යි දොක්-සෙං, සුදෝ-ගුන් කුමරු (이덕생 수도군, ?-1449), 12වන පුත්‍රයා
 යි නොක්-සෙං, ඉම්'ඉයොන්-ගුන් කුමරු (이녹생 임언군, 1399-1432), 13වන පුත්‍රයා
 යි බොක්-සෙං, සොක්බෝ-ගුන් කුමරු (이복생 석보군, 1399-1447), 14වන පුත්‍රයා
 යි බෝ-සෙං, ජංචොන්-ගුන්'' කුමරු (이보생 장천군, දින නොදනී), 15වන පුත්‍රයා
 ඉන්චොන් කුමරියn (인천옹주, දින නොදනී), 7වන දියණිය
 හම්’අන් කුමරිය (함안옹주, දින නොදනී), 8වන දියණිය
 චොගුංජං (초궁장)
 නොහඳුනන බිසවක්
 දොක්චොන් කුමරිය (덕천옹주, දින නොදනී), 3වන දියණිය

ඔහුගේ සම්පූර්ණ මරණාපර නාමය
 කොරියාවේ මහා ජොංජොං ගොංජොං උයිමුන් ජංමු ඔනින් සුන්හ්යෝ රජ
 정종공정의문장무온인순효대왕
 定宗恭靖懿文莊武溫仁順孝大王

මේවාත් බලන්න
 කොරියාවේ ඉතිහාසය
 කොරියාවේ පාලකයින්

සටහන්

ජෝසුන් පාලකයින්
1357 උපත්
1419 මරණ
14වන සියවසේ කොරියානු පාලකයින්
15වන සියවසේ කොරියානු රජවරුන්